ร้าน “ข นม ปัง” ร้านนี้ดูจากชื่อนี่เก๋ดีนะ เราชอบค่ะ ซึ่งร้านนี้ตั้งอยู่ที่ ตรงข้ามกับสโมสรทหารบกค่ะ เป็นร้านเล็กๆ แต่ตกแต่งได้น่านั่งใช้ได้ เน้นโทนโต๊ะ เก้าอี้ไม้สีขาว ดูสะอาดสะอ้านเหมาะกับตัวร้านจริงๆ ค่ะ ส่วนเมนูของร้านนี้ฟังจากชื่อก็พอจะเดาออกค่ะ ว่าเค้าเน้นขายเป็นพวกขนมปัง ปังเย็น นมเย็น หรือพวกเครื่องดื่มต่างๆ ค่ะ สำหรับวันนี้เราสั่งเป็น “ขนมปังก้อนเนย นม” ขนมปังร้อนๆ นุ่มดีค่ะ ใส่เนยกับนมมาชุ่มๆ เลย หวาน อร่อยถูกใจดีค่ะ ส่วนเครื่องดื่ม “ชาเย็นนมสด” แก้วละ 30 บาท หอม หวาน มันกำลังดี ได้รสชาติของนมสดดีค่ะ  สรุปรวมๆ ร้านนี้เราว่าถูกและดีจริงๆ ไม่ควรพลาดค่ะหากผ่านมาแถวนี้ อ้อออ!!ร้านนี้เปิดทุกวันนะจ๊ะตั้งแต่  07:00 - 22:00 สามารถจอดรถข้างทางได้จ้า